יאנקי דודל

יאנקי דודל (מאנגלית: Yankee Doodle) הוא שיר עם בריטי/אמריקני שמקורו בתקופת מלחמת שבע השנים (1756–1763). בעת המודרנית הפך השיר להמנון פטריוטי אמריקני. הוא משמש כהמנון מדינת קונטיקט וכאות תחנות השידור של רשת השידור הממשלתית, קול אמריקה.

מילות השיר
להלן הבית הראשון והפזמון, המוכרים והמושרים של השיר.

קיימים עוד בתי-שיר רבים, בגרסאות שונות.

היסטוריה ומשמעויות
מקורו של השיר לא ברור. לפי המסורת השיר הושר בפי החיילים הבריטיים שנלחמו במלחמת הצרפתים והאינדיאנים, המקבילה למלחמת שבע השנים על אדמת אמריקה, כשיר גנאי למתיישבים האמריקאים שכונו "יאנקים". הלחן הוא ככל הנראה עממי ומבוסס על שיר ילדים. מילות השיר מיוחסות לרופא צבאי בריטי בשם ריצ'רד שקבורג (Richard Shuckburgh), שכתב אותו כדי לשעשע לוחמים אמריקאים שלחמו לצידו.

מקור המילה דודל בסקסונית תחתית (dödel), ומובנה "טיפש", "שוטה". "מקרוני" הוא סלנג ל"גנדרן", כך גם המילה דאנדי. ככל הנראה הרמז הוא שהיאנקים (המתיישבים האמריקאים) היו כל-כך פשוטים ולא מתוחכמים עד שסברו כביכול שעצם נעיצת הנוצה בכובע הופכת אותם לאופנתיים.

השיר הושמע באופרטה האמריקאית הראשונה "The Disappointment", שהועלתה ב-1767.

עיבודים, גרסאות והשפעות
ב-1904 עיבד שחקן הוודוויל ג'ורג' מ. קוהאן על פי שיר זה את השיר הפטריוטי "Yankee Doodle Boy" (או "Yankee Doodle Dandy") הכולל הצהרה בדבר האושר שבהיות אמריקאי ש"נולד בארבעה ביולי", שורה שנתנה את השראתה לסרט הביקורתי בשם זה, שהפך את המשמעות הפטריוטית המקורית של השיר. בשנת 1942 הופיע הסרט "Yankee Doodle Dandy", המספר את סיפורו של ג'ורג' מ. קוהאן בבימויו של מייקל קורטיז ובכיכובו של ג'יימס קאגני (שזכה בפרס אוסקר לשחקן הטוב ביותר עבור תפקידו בסרט).

מלחין המארשים ג'ון פיליפ סוזה כתב לפי לחנו של יאנקי דודל את המארש "America First".

שיר הפתיחה של התוכנית החברים של ברני מבוססת על הלחן של השיר.

בדצמבר 1975 נעשה שימוש בשיר בתוכנית הטלוויזיה ניקוי ראש. המילים העבריות עסקו בניסיון ההתנחלות בסבסטיה.

לקריאה נוספת
 Fedor, Ferenz. The birth of the Yankee Doodle. New York: Vantage Press, 1976. Call number: ML3561 .Y2 F4.
 Murray, Stuart. America's song: the story of "Yankee Doodle." Bennington, Vermont: Images from the Past, 1999. Call number: ML3561 .Y2 M87 1999.
 Saffell, William Thomas Roberts. Hail Columbia, the flag, and Yankee Doodle dandy. Baltimore, Maryland: T. N. Kurtz, 1864. Call number: E312.5 .S13.
 Sonneck, Oscar George Theodore. Report on "The Star-Spangled Banner," "Hail Columbia," "America," and "Yankee Doodle." Washington, D.C.: Government Printing Office, 1909. Reprint, New York: Dover Publications, 1972. Call number: ML3551 .S6.
 "Yankee Doodle." Sing out! The folk song magazine 46, no. 3 (Fall 2002): 74-75. Call number: ML1 .S588, ISSN 0037-5624.

קישורים חיצוניים

 דף השיר בספריית הקונגרס

הערות שוליים

ערכים שבהם תבנית בריטניקה אינה מתאימה
המנונים
ארצות הברית: היסטוריה
ארצות הברית: תרבות
שירים באנגלית
שירים המבוססים על היסטוריה אמריקאית
שירים על דמויות גבריות בדיוניות
שירים על קונטיקט
שירים עממיים
שירים פטריוטיים